Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: A Magyar Nemzeti Bankról szóló 2001. évi LVIII. törvény 12. §-a értelmében közöljük, hogy a jegybanki alapkamat mértéke — 2004. március 23. napjától — 12,25%.
Paragraph Index: 456

A Magyar Nemzeti Bankról szóló 2001. évi LVIII. törvény 12. §-a értelmében közöljük, hogy a jegybanki alapkamat mértéke — 2004. március 23. napjától — 12,25%. Magyar Nemzeti Bank A Miniszterelnöki Hivatalt vezetõ miniszter k ö z l e m é n y e a Kormány 2004. I. félévi tevékenységének fõ irányvonaláról, valamint a munkatervébõl származó jogalkotási feladatok jegyzékérõl I. A Kormány 2004. évi elsõ féléves programja A Kormány továbbra is a 2002-es kormányprogramban vállalt célkitûzések teljesítését tekinti egyik legfontosabb feladatának. A Kormány célja a modern, európai Magyar Köztársaság megteremtése. A Kormány célja egy olyan Magyarország megteremtése, ahol a munkáért tisztességes jövedelem jár, ahol megteremtõdik a munkahely biztonsága, ahol a család számára megadatik az otthonteremtés és a továbblépés esélye. Ahol gyorsabb és biztonságosabb az út az ország egyik pontjáról a másikba, ahol az orvosi rendelõkben gyors és szakszerû a segítség, a kórházakban korszerûek a mûszerek. A modern, európai Magyarország olyan ország, ahol keskenyebb szakadék választ el jobb módút a szegényebbtõl, és ahol ez a szakadék nem áthidalhatatlan. Ahol a közélet, a közbeszéd is modern és európai — nyugodt és civilizált. A közösen megtermelt javakból elsõsorban azoknak kell segítséget nyújtani, akik önerõbõl nem tudnak az eséllyel élni. A modern Magyarország egyben egészséges embereket is jelent, ehhez az egészség fenntartása, betegség esetén pedig a gyors és kényelmes gyógyulás a feltétel. A stabil gazdaság, kézben tartott gazdaságirányítás anyagi biztonságot, közös, európai felelõsséget és hosszú távú, mindenki számára elérhetõ gazdasági biztosítékokat jelent. A gazdasági, közösségi, egyéni versenyképesség a köztársaság minden polgára számára a jólét hosszú távú biztosítékát jelenti. Mindezért az állam szerepvállalásának sarokkövei a fejlett infrastruktúra, az igazságosabb közteherviselés, egy jobb minõségû szolgáltatást nyújtó és minden rászoruló számára egyenlõ eséllyel hozzáférhetõ egészségügy, a közös európai valuta, a tisztább környezet, a nyelveket beszélõ, informatikai tudással és kultúrával rendelkezõ fiatalok, a megfelelõ körülmények között élni tudó nyugdíjasok és a hatékonyabb hivatalok. A Kormány ezen célok megvalósítása érdekében felmerülõ aktuális feladatainak áttekintése nyomán alkotta meg a 2004. évi elsõ féléves munkatervét. A Kormány célja a magyar gazdaság megerõsítése, mert ez a modern köztársaság alapja. Ennek érdekében a Kormány intézkedései az állami kiadások csökkentésére, a jelenlegi államszervezet hatékonyabbá és korszerûbbé tételére irányulnak. A Kormány kiemelt figyelmet fordít a bürokrácia csökkentésére, valamint az adózás rendjének egyszerûsítésére és az adók mértékének lehetõség szerinti csökkentésére. A Kormány kiemelten foglalkozik a felnõttoktatással, képzéssel és a szakképzéssel, mert csak a képzett munkaerõ képes alkalmazkodni a globalizálódó munkaerõpiac követelményeihez. A modern, európai köztársaság megteremtéséhez a

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes